pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สหราชอาณาจักรยืนยันความเป็นพันธมิตรกับไทย พร้อมผลักดันความร่วมมือการค้า การลงทุนระหว่างกัน
วันพฤหัสบดีที่ 5 เมษายน 2561
สหราชอาณาจักรยืนยันความเป็นพันธมิตรกับไทย พร้อมผลักดันความร่วมมือการค้า การลงทุนระหว่างกัน
สหราชอาณาจักรยืนยันความเป็นพันธมิตรกับไทย พร้อมผลักดันความร่วมมือการค้า การลงทุนระหว่างกัน
วันนี้ (5 เม.ย. 61) เวลา 11.00 น. นาย Liam Fox รัฐมนตรีว่าการกระทรวงการค้าระหว่างประเทศสหราชอาณาจักร เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รัฐมนตรีว่าการกระทรวงการค้าฯ แสดงความขอบคุณรองนายกรัฐมนตรีที่ให้เข้าพบ และกล่าวรายงานสถานการณ์ด้านเศรษฐกิจสหราชอาณาจักรว่ามีแนวโน้มที่ดีขึ้น แม้จะไม่ได้อยู่ใน EU แต่จะยังเป็นหุ้นส่วนและคู่ค้าที่สําคัญของไทยและประเทศอื่นๆ ทั่วโลก ตามแนวทางนโยบาย Global Britain พร้อมกล่าวว่าการเยือนไทยครั้งนี้หวังกระชับความสัมพันธ์ทวิภาคีกับประเทศไทย รวมถึงส่งเสริมความร่วมมือด้านการค้าและการลงทุน โดยเห็นว่าประเทศไทยมีศักยภาพด้านเศรษฐกิจ เป็นศูนย์กลางด้านการค้าการลงทุนและความเชื่อมโยงไปสู่ภูมิภาคอาเซียน อีกทั้งยังมีโอกาสในการลงทุนใหม่ๆ อีกมาก
รองนายกรัฐมนตรีแสดงความขอบคุณที่สหราชอาณาจักรเป็นพันธมิตรที่ดีกับประเทศไทยมาโดยตลอด และเชิญชวนให้เข้ามาร่วมลงทุนในแผนพัฒนาเศรษฐกิจที่สําคัญของไทย ได้แก่ การลงทุนในโครงสร้างพื้นฐานขนาดใหญ่ นโยบาย Thailand 4.0 โครงการพัฒนาระเบียงเศรษฐกิจพิเศษตะวันออก (EEC) เศรษฐกิจดิจิทัล และการพัฒนาโครงข่ายคมนาคมที่เชื่อมต่อกับประเทศ CLMV นอกจากนี้ไทยมุ่งที่จะพัฒนาทรัพยากรมนุษย์ ในด้านการพัฒนาทักษะฝีมือเพื่อรองรับ Thailand 4.0 และ EEC จึงเป็นโอกาสอันดีที่สหราชอาณาจักรจะลงทุนด้านการศึกษาในประเทศไทยด้วย
โอกาสนี้รองนายกรัฐมนตรีประสงค์ให้มีการแลกเปลี่ยนการเยือนระดับสูง โดยรองนายกรัฐมนตรีจะนํารัฐมนตรีกระทรวงต่างๆ อาทิ พาณิชย์ ดิจิทัล ศึกษาธิการ พร้อมคณะนักธุรกิจ เยือนสหราชอาณาจักรเพื่อแสวงหาความร่วมมือ แลกเปลี่ยนความรู้และประสบการณ์ในสาขาที่สหราชอาณาจักรมีความเชี่ยวชาญ ซึ่งรัฐมนตรีว่าการกระทรวงการค้าฯ ยินดีต้อนรับคณะผู้นําระดับสูงของไทยในช่วงเวลาที่เหมาะสม
*************
รัฐบาลไทย-ข่าวทำเนียบรัฐบาล-77 บ้านพักเด็กฯ ตั้งศูนย์ปรึกษาผลกระทบโควิด-19 [กระทรวงพัฒนาสังคมเเละความมั่นคงของมนุษย์]
วันจันทร์ที่ 4 พฤษภาคม 2563
77 บ้านพักเด็กฯ ตั้งศูนย์ปรึกษาผลกระทบโควิด-19 [กระทรวงพัฒนาสังคมเเละความมั่นคงของมนุษย์]
77 บ้านพักเด็กฯ ตั้งศูนย์ปรึกษาผลกระทบโควิด-19
นางสุภัชชา สุทธิพล อธิบดีกรมกิจการเด็กและเยาวชน (ดย.) กล่าวว่า จากผลสํารวจขององค์การทุนเพื่อเด็กแห่งสหประชาชาติประเทศไทย เรื่อง ผลกระทบของการแพร่ระบาดของโรคโควิด-19 ต่อเด็กและเยาวชนในประเทศไทย พบว่า เด็กและเยาวชนกว่า 8 ใน 10 คน มีความวิตกกังวลเกี่ยวกับปัญหาการเงินของครอบครัว เนื่องจากพ่อแม่ผู้ปกครองไม่สามารถทํางานได้ตามปกติ ทําให้ครอบครัวตกอยู่ในภาวะยากลําบาก เกิดความเครียด ดย.จึงมีนโยบายให้บ้านพักเด็กและครอบครัว 77 จังหวัด จัดตั้งศูนย์ให้คําปรึกษาปัญหาด้านเด็ก เยาวชน และครอบครัว เพื่อให้คําแนะนํา ปรึกษาปัญหา การเลี้ยงดูบุตรตามช่วงวัย ให้คําปรึกษาผู้ประสบปัญหาด้านต่างๆ เช่น ความรุนแรง การตั้งครรภ์ไม่พึงประสงค์ การถูกเลิกจ้างงานการว่างงาน การแสวงหาโอกาสในการประกอบอาชีพใหม่ รวมไปถึงการมีส่วนร่วมในการวาง แผนการดําเนินชีวิตและดูแลช่วยเหลือ มีกลไกการทํางานโดยเครือข่ายสภาเด็กและเยาวชน และอาสาสมัครพัฒนาสังคมและความมั่นคงของมนุษย์ (อพม.) เฝ้าระวัง แจ้งเหตุ ให้คําปรึกษา และลงพื้นที่ช่วยเหลือ ผู้ประสบปัญหาที่ต้องการคําแนะนําปรึกษาปัญหาสามารถเข้ามาติดต่อด้วยตนเอง โทรศัพท์ หรือทางโซเชียลมีเดีย ให้บริการตั้งแต่วันที่ 1 พ.ค. 63
รัฐบาลไทย-ข่าวทำเนียบรัฐบาล-โฆษก คสช.ชี้ แจงและทำความเข้าเกี่ยวกับการใช้กฎหมายพิเศษและใช้ศาลทหารกับคดีที่เกี่ยวข้องกับความมั่นคงบางคดีว่า ความรุนแรงใน พื้นที่ จชต.
วันพฤหัสบดีที่ 25 พฤษภาคม 2560
โฆษก คสช.ชี้ แจงและทําความเข้าเกี่ยวกับการใช้กฎหมายพิเศษและใช้ศาลทหารกับคดีที่เกี่ยวข้องกับความมั่นคงบางคดีว่า ความรุนแรงใน พื้นที่ จชต.
โฆษก คสช.ชี้ แจงและทําความเข้าเกี่ยวกับการใช้กฎหมายพิเศษและใช้ศาลทหารกับคดีที่เกี่ยวข้องกับความมั่นคงบางคดีว่า ความรุนแรงใน พื้นที่ จชต.
พ.อ.วินธัย สุวารี โฆษก คสช.ชี้ แจงและทําความเข้าเกี่ยวกับการใช้กฎหมายพิเศษและใช้ศาลทหารกับคดีที่เกี่ยวข้องกับความมั่นคงบางคดีว่า ความรุนแรงใน พื้นที่ จชต. คงไม่เกี่ยวข้องกับการใช้กฎหมายพิเศษของ จนท. เพราะที่มาของกฎหมายพิเศษก็เพื่อนําแก้ปัญหาเมื่อเกิดความรุนแรง และเจตนารมณ์ในการใช้กฎหมายพิเศษ หลักๆ ก็เพื่อเสริมประสิทธิภาพการทํางานของ จนท.ให้สอดรับกับสถานการณ์เฉพาะที่ไม่เหมือนปกติทั่วไป. ส่วนใหญ่ช่วยในการอํานวยความสะดวกให้ จนท. ได้เข้าถึงเพื่อควบคุมตัวผู้กระทําความผิด และการสนับสนุนให้กระบวนการสืบสวนสอบสวนมีประสิทธิภาพมากขึ้น. ส่วนในขั้นกระบวนการในการพิจารณาคดียังคงอยู่ในอํานาจของศาลปกติ
สําหรับกรณี ที่กล่าวถึง คสช.อาจพิจารณาใช้อํานาจตามมาตรา 265 ของรัฐธรรมนูญปัจจุบัน ประกอบกับมาตรา 44 ของรัฐธรรมนูญ ฉบับชั่วคราว ปี 2557 เพื่อนําคดีด้านความมั่นคงบางคดีไปอยู่ในอํานาจการพิจารณาของศาลทหารนั้น ขณะนี้ยังไม่รับข้อมูลใดๆ อาจยังเป็นเพียงข้อมูลในลักษณะเชิงความคิดเห็น
อย่างไรก็ตามที่ผ่านมาการแก้ไขปัญหาเรื่องความไม่สงบเรียบร้อยที่ส่งผลกระทบร้ายแรงโดยตรงต่อสังคม มีหลายคดีที่มีลักษณะค่อนข้างมีความซับซ้อน. นอกเหนือจากการใช้กระบวนการหรือวิธีตามปกติแล้ว จึงอาจต้องอาศัย คําสั่ง หน.คสช. มาช่วยสนับสนุนให้ในลักษณะมาช่วยเสริมประสิทธิภาพการทํางาน
ซึ่งที่ผ่านมายังไม่ค่อยปรากฏว่าการใช้มาตรการเสริมต่างๆ ได้ก่อให้เกิดความเสียหายใดในเชิงลบ
จึงขอให้มั่นใจว่าการแก้ปัญหาต่างๆ คสช. จะเลือกแนวทางมาตรการที่ดีและเหมาะสมที่สุด มาใช้ในการดูแลพี่น้องประชาชนและสังคมไทย
รัฐบาลไทย-ข่าวทำเนียบรัฐบาล-ทส.จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 1/2563
วันพฤหัสบดีที่ 5 มีนาคม 2563
ทส.จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 1/2563
ทส.จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 1/2563
ทส.จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 1/2563
วันที่ 2 มี.ค. 63 เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 1/2563 เพื่อพิจารณาเกี่ยวกับ (ร่าง) Kuala lumpur Resolution on the post - 2020 global biodiversity framework สําหรับการประชุม ASEAN High Level Ministerial Meeting on Biological Diversity และการประชุมอื่นที่เกี่ยวข้อง และการปรับปรุงองค์ประกอบ หน้าที่และอํานาจ ของอนุกรรมการข้อมูลความหลากหลายทางชีวภาพ โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหาร ทส. และหน่วยงานที่เกี่ยวข้อง เข้าร่วมประชุมฯ ณ ห้องประชุม 401 สํานักงานนโยบายและแผนทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 7 - 13 กันยายน 2561 พบการกระทำผิด จำนวน 598 คดี คิดเป็นเงินค่าปรับ 16.85 ล้านบาท
วันศุกร์ที่ 14 กันยายน 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 7 - 13 กันยายน 2561 พบการกระทําผิด จํานวน 598 คดี คิดเป็นเงินค่าปรับ 16.85 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 7-13 กันยายน 2561) พบว่ามีการกระทําผิด จํานวน 598 คดี คิดเป็นเงินค่าปรับ 16.85 ล้านบาท โดยแยกเป็น - สุรา จํานวน 367 คดี คิดเป็นเงินค่าปรับ 3.53 ล้านบาท
- ยาสูบ จํานวน 114 คดี คิดเป็นเงินค่าปรับ 4.51 ล้านบาท
- ไพ่ จํานวน 22 คดี คิดเป็นเงินค่าปรับ 0.28 ล้านบาท
- น้ํามันและผลิตภัณฑ์น้ํามัน จํานวน 37 คดี คิดเป็นเงินค่าปรับ 7.16 ล้านบาท
- น้ําหอม จํานวน 3 คดี คิดเป็นเงินค่าปรับ 0.01 ล้านบาท
- รถจักรยานยนต์ จํานวน 24 คดี คิดเป็นเงินค่าปรับ จํานวน 0.93 ล้านบาท
- สินค้าอื่น ๆ จํานวน 31 คดี รวมเป็นเงินค่าปรับ 0.43 ล้านบาท
โดยมีของกลางแยกเป็นน้ําสุรา จํานวน 6,986.840 ลิตร ยาสูบ จํานวน 10,276 ซอง ไพ่ จํานวน 1,174 สํารับ น้ํามันและผลิตภัณฑ์น้ํามัน จํานวน 170,273 ลิตร น้ําหอม จํานวน 82 ขวด รถจักรยานยนต์ จํานวน 25 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ข้อปฏิบัติของสถานที่ได้รับการผ่อนปรน
วันจันทร์ที่ 1 มิถุนายน 2563
ข้อปฏิบัติของสถานที่ได้รับการผ่อนปรน
ยึดมาตรการหลักอย่างเคร่งครัด
-ทําความสะอาด
-สวมหน้ากากอนามัย
-มีบริการจุดล้างมือ
-เว้นระยะห่าง
-ควบคุมจํานวนคน
รัฐบาลไทย-ข่าวทำเนียบรัฐบาล-รัฐบาลเห็นชอบยกระดับการขนส่งทางทะเลด้วยความรับผิดชอบ
วันศุกร์ที่ 19 พฤษภาคม 2560
รัฐบาลเห็นชอบยกระดับการขนส่งทางทะเลด้วยความรับผิดชอบ
ไทยร่วมกับนานาประเทศ เพื่อยกระดับมาตรฐานการขนส่งทางทะเลของไทยให้ได้มาตรฐานสากล ทั้งด้านความปลอดภัย คุณภาพชีวิตของคนทํางาน และการรักษาทรัพยากรทางทะเล
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างปฏิญญาร่วมของบันทึกความเข้าใจโตเกียวและปารีส ซึ่งเป็นการยืนยันว่าประเทศไทยจะร่วมกับนานาประเทศ ยกระดับคุณภาพการขนส่งทางทะเลให้ได้มาตรฐานสากล โดยจะมีการแลกเปลี่ยนเรียนรู้ระหว่างประเทศสมาชิกในการเพิ่มประสิทธิภาพการควบคุม ประเมินผล และตรวจสอบเรือ ช่วยกันพัฒนาศักยภาพเจ้าหน้าที่ที่ทําหน้าที่ตรวจสอบควบคุมเรือและผู้ที่ต้องทํางานบนเรือ รวมถึงพัฒนาระบบการป้องกันและปราบปรามการทุจริต ซึ่งจะทําให้ประเทศไทยและประเทศสมาชิกดําเนินการขนส่งทางเรืออย่างปลอดภัย ดูแลคุณภาพชีวิตความเป็นอยู่ของคนประจําเรือให้ดีขึ้น ตลอดจนคุ้มครองรักษาทรัพยากรทางทะเลและสิ่งแวดล้อมอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” ลงพื้นที่สร้างความเข้าใจกรอบการบูรณาการงานแก้ไขปัญหาจังหวัดชายแดนภาคใต้ จ.สงขลา
วันศุกร์ที่ 26 มกราคม 2561
“ยุติธรรม” ลงพื้นที่สร้างความเข้าใจกรอบการบูรณาการงานแก้ไขปัญหาจังหวัดชายแดนภาคใต้ จ.สงขลา
นางกรรณิการ์ แสงทอง รองปลัดกระทรวงยุติธรรม เป็นประธานการประชุมเชิงปฎิบัติการชี้แจงแนวทางการบูรณาการงานแก้ไขปัญหาจังหวัดชายแดนภาคใต้
ของกระทรวงยุติธรรมในระดับพื้นที่
เมื่อวันที่ ๒๕ มกราคม ๒๕๖๑ เวลา ๑๐.๐๐ น.
ณ ห้องหาดใหญ่ โรงแรมหรรษา เจบี อําเภอหาดใหญ่ จังหวัดสงขลา
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมเชิงปฎิบัติการชี้แจงแนวทางการบูรณาการงานแก้ไขปัญหาจังหวัดชายแดนภาคใต้
ของกระทรวงยุติธรรมในระดับพื้นที่
เพื่อสร้างความเข้าใจกรอบการบูรณาการงานแก้ไขปัญหาจังหวัดชายแดนภาคใต้ของกระทรวงยุติธรรม
ประจําปีงบประมาณ พ.ศ.๒๕๖๑ ให้แก่เจ้าหน้าที่ผู้ปฏิบัติงานส่วนราชการในสังกัดกระทรวงยุติธรรม
ในระดับส่วนกลางและพื้นที่ เพื่อให้การดําเนินงานเป็นไปในทิศทางเดียวกันและมีประสิทธิภาพมากยิ่งขึ้น
โดยมีหัวหน้าส่วนราชการและเจ้าหน้าที่หน่วยงานในสังกัดกระทรวงยุติธรรม เข้าร่วมประชุม
โอกาสนี้ ได้ลงพื้นที่ตรวจเยี่ยมส่วนราชการในสังกัดกระทรวงยุติธรรม
ประกอบด้วย ศูนย์ยุติธรรมชุมชนตําบลปากบาง และศูนย์ยุติธรรมชุมชนตําบลสะกอม
เพื่อรับฟังปัญหา อุปสรรค ตลอดจนให้ข้อเสนอแนะแนวทางในการดําเนินงาน
และให้กําลังใจแก่เจ้าหน้าที่ผู้ปฏิบัติงานของศูนย์ยุติธรรมชุมชน
รัฐบาลไทย-ข่าวทำเนียบรัฐบาล-กระทรวงมหาดไทยเปิดโครงการ ASEAN English Camp พัฒนาศักยภาพบุคลากรรองรับ AEC
วันจันทร์ที่ 18 ธันวาคม 2560
กระทรวงมหาดไทยเปิดโครงการ ASEAN English Camp พัฒนาศักยภาพบุคลากรรองรับ AEC
กระทรวงมหาดไทยเปิดโครงการ ASEAN English Camp พัฒนาศักยภาพบุคลากรรองรับ AEC
วันนี้ (18 ธ.ค. 60) เวลา 09.00 น. ณ ห้องประชุมราชสีห์ ศาลาว่าการกระทรวงมหาดไทยนายศุภชัย เอี่ยมสุวรรณ รองปลัดกระทรวงมหาดไทย เป็นประธานพิธีเปิดโครงการASEAN English Campซึ่งกระทรวงมหาดไทยโดยกองการต่างประเทศ สํานักงานปลัดกระทรวงมหาดไทย จัดขึ้นเพื่อพัฒนาศักยภาพ ทักษะ และสมรรถนะด้านการใช้ภาษาต่างประเทศ (ภาษาอังกฤษ) ให้แก่บุคลากรของกระทรวงมหาดไทยให้สามารถติดต่อสื่อสารและประสานการปฏิบัติงานได้อย่างมีประสิทธิภาพ เพื่อรองรับการเป็นประชาคมอาเซียน โดยมีกลุ่มเป้าหมายได้แก่ข้าราชการในสังกัดกระทรวงมหาดไทยอาทิเช่น สํานักงานปลัดกระทรวงมหาดไทย กรมการปกครอง กรมการพัฒนาชุมชน กรมโยธาธิการและผังเมือง กรมป้องกันและบรรเทาสาธารณภัย กรมส่งเสริมการปกครองท้องถิ่น และกรมที่ดิน ใช้ระยะเวลาการอบรม จํานวน 5 วัน ตั้งแต่วันที่ 18 -22 ธันวาคม 2560 ณ โรงแรมไมด้า รีสอร์ท จังหวัดกาญจนบุรี
โอกาสนี้นายศุภชัย เอี่ยมสุวรรณ รองปลัดกระทรวงมหาดไทยได้แสดงความยินดีและชื่นชมผู้เข้าร่วมโครงการฯที่มีความตั้งใจในการพัฒนาศักยภาพของตนเองเพื่อเตรียมพร้อมรองรับการเป็นประชาคมอาเซียน พร้อมทั้งกล่าวให้โอวาทว่า เป็นที่ทราบกันดีว่า ประเทศไทยและประเทศสมาชิกอาเซียนได้รวมตัวกันเป็นประชาคมอาเซียนอย่างเป็นทางการเมื่อวันที่ 31 ธันวาคม 2558 และทักษะภาษาอังกฤษก็มีความสําคัญและจําเป็นที่จะต้องใช้ในการปฏิบัติงาน หรือแม้กระทั่งการสื่อสารในชีวิตประจําวัน ดังจะเห็นได้ตามกฎบัตรอาเซียน ข้อบัญญัติ 34 ที่บัญญัติว่า“The working language of ASEAN shall be English”หรือ ภาษาอังกฤษ คือภาษาที่ใช้ในการทํางานในประชาคมอาเซียน พลเมืองอาเซียนทั้ง 10 ประเทศ จะต้องใช้ภาษาอังกฤษในการติดต่อสื่อสารระหว่างกันซึ่งกระทรวงมหาดไทย ได้ตระหนักและเห็นความสําคัญของการพัฒนาทักษะและสมรรถนะในการใช้ภาษาอังกฤษของบุคลากรกระทรวงมหาดไทย จึงได้จัดโครงการASEAN English Campขึ้น โดยมุ่งหวังเพื่อเสริมทักษะการใช้ภาษาอังกฤษไม่ว่าจะเป็นการฟัง การพูด การอ่าน และการเขียน ให้แก่บุคลากรในสังกัดกระทรวงมหาดไทยในส่วนกลาง เพื่อให้สามารถติดต่อสื่อสารและประสานงานกับหน่วยงานต่างๆ ทั้งในประเทศและต่างประเทศได้อย่างมีประสิทธิภาพ รวมทั้งเป็นการสร้างเครือข่ายบุคลากรระหว่างหน่วยงานในสังกัดกระทรวงมหาดไทย เพื่อให้เกิดการแลกเปลี่ยนเรียนรู้ประสบการณ์ร่วมกัน และนอกจากนี้ ยังเป็นการพัฒนาศักยภาพของบุคลากรให้สามารถใช้ภาษาอังกฤษซึ่งเป็นภาษาทางการของประชาคมเซียนได้ดียิ่งขึ้น เพื่อประโยชน์ต่อตนเอง และต่อหน่วยงานราชการต่อไป
สําหรับโครงการASEAN English Campที่จัดขึ้นครั้งนี้ กระทรวงมหาดไทยได้เชิญวิทยากรเจ้าของภาษาซึ่งมีประสบการณ์ทางด้านการสอนภาษาอังกฤษให้แก่หน่วยงานภาครัฐและภาคเอกชน มาเป็นผู้ดําเนินการฝึกอบรมในครั้งนี้ เพื่อให้ผู้เข้ารับการอบรมสามารถนําความรู้ที่ได้รับไปประยุกต์ใช้ได้ในสถานการณ์จริง และนําไปใช้ในการปฏิบัติงานได้อย่างมีประสิทธิภาพ สอดคล้องกับสภาพการณ์ที่เปลี่ยนแปลงไปในบริบทของประชาคมอาเซียน ทั้งนี้ กระทรวงมหาดไทย พร้อมให้การสนับสนุนนโยบายรัฐบาลในการเป็นประชาคมอาเซียนในทุกๆ ด้าน.
ครั้งที่ 194/2560
กองสารนิเทศ สํานักงานปลัดกระทรวงมหาดไทย
โทร. 0-22224131 - 2
รัฐบาลไทย-ข่าวทำเนียบรัฐบาล-นายกฯ ให้กำลังใจนักกีฬาเอเชียนเกมส์ แนะพัฒนาด้วยวิทยาศาสตร์การกีฬา พร้อมแสดงความห่วงใยผู้ประสบภัยน้ำท่วมทุกพื้นที่
วันพุธที่ 22 สิงหาคม 2561
นายกฯ ให้กําลังใจนักกีฬาเอเชียนเกมส์ แนะพัฒนาด้วยวิทยาศาสตร์การกีฬา พร้อมแสดงความห่วงใยผู้ประสบภัยน้ําท่วมทุกพื้นที่
นายกฯ ให้กําลังใจนักกีฬาเอเชียนเกมส์ แนะพัฒนาด้วยวิทยาศาสตร์การกีฬา พร้อมแสดงความห่วงใยผู้ประสบภัยน้ําท่วมทุกพื้นที่
พลเอก ประยุทธ์ จันทร์โอชา นายกรัฐมนตรีติดตามการแข่งขันกีฬาเอเชียนเกมส์ 2018 โดยได้ให้กําลังใจนักกีฬาทุกคนและทุกทีมต่อไปไม่ว่าจะได้รับเหรียญจากการแข่งขันหรือไม่ก็ตาม แต่สิ่งที่คาดหวังคือ อยากให้สมาคมกีฬาทุกประเภททบทวนผลงานของตนเอง และตั้งเป้าพัฒนานักกีฬารุ่นใหม่ที่มีฝีมือและความสามารถอย่างจริงจัง เพื่อสร้างชื่อเสียงให้ประเทศชาติ และเป็นต้นแบบให้แก่เยาวชนในการพัฒนาตนเองต่อไปในอนาคต
"นายกฯ เน้นย้ําถึงการนําวิทยาศาสตร์การกีฬาไปใช้ในการพัฒนานักกีฬาตั้งแต่ในระดับเด็ก เยาวชน จนถึงนักกีฬารุ่นใหญ่ เพราะที่ผ่านมาประเทศไทยยังไม่มีการวางแผนและดําเนินการเรื่องนี้อย่างจริงจัง โดยอาศัยเพียงแค่ทักษะฝีมือและพรสวรรค์ส่วนบุคคลเท่านั้น จึงมอบหมายให้ กระทรวงการท่องเที่ยวและกีฬาไปพิจารณาหาแนวทางส่งเสริมวิทยาศาสตร์การกีฬาทั้งในโรงเรียนกีฬา สมาคมกีฬา และทุกจังหวัดหรือทุกภาค"
นอกจากนี้ นายกรัฐมนตรียังได้กล่าวถึงปัญหาน้ําท่วมในหลายพื้นที่ โดยแสดงความห่วงใยประชาชนที่อยู่ในพื้นที่เสี่ยงภัยเนื่องจากมีฝนตกหนักอย่างต่อเนื่อง ทําให้น้ําเอ่อล้นเข้าท่วมในพื้นที่ตัวเมือง อาคารบ้านเรือน และพื้นที่ทางการเกษตร
จึงขอเตือนให้ประชาชนดูแลตนเองและคนในครอบครัว โดยอพยพทั้งคน ทรัพย์สิน และสัตว์เลี้ยงไปอยู่ในที่ที่ปลอดภัย และติดตามข่าวสารจากทางราชการอย่างใกล้ชิด เพราะแม้ว่ารัฐบาล จะวางแผนและบริหารจัดการสถานการณ์น้ําอย่างเต็มที่แล้ว แต่ปริมาณน้ําฝนมีมากจึงทําให้เกิดปัญหาขึ้น
"นายกฯ กําชับให้ทุกหน่วยที่เกี่ยวข้องลงไปแก้ไขปัญหาให้ความช่วยเหลือประชาชนที่ประสบภัยในทุกพื้นที่อย่างเร่งด่วน โดยรัฐบาลจะติดตามสถานการณ์อย่างต่อเนื่อง และพร้อมจะสนับสนุนการปฎิบัติงานอย่างเต็มที่"
.......................................
สํานักโฆษก
รัฐบาลไทย-ข่าวทำเนียบรัฐบาล-“ยุติธรรม” ทบทวนแนวทางการจ่ายค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา ประจำปี ๒๕๖๐
วันพฤหัสบดีที่ 28 กันยายน 2560
“ยุติธรรม” ทบทวนแนวทางการจ่ายค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ประจําปี ๒๕๖๐
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดการประชุมเชิงปฏิบัติการเพื่อทบทวนแนวทางการจ่ายค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ประจําปี ๒๕๖๐
ในวันพุธที่ ๒๗ กันยายน ๒๕๖๐ เวลา ๑๓.๐๐ น.
ณ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานในพิธีเปิดการประชุมเชิงปฏิบัติการเพื่อทบทวนแนวทางการจ่ายค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ประจําปี ๒๕๖๐
เพื่อทบทวนปรับปรุงแนวทางการจ่ายค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา
ให้สอดคล้องกับเจตนารมณ์และสถานการณ์ปัจจุบัน
โดยมี นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
คณะอนุกรรมการพิจารณาค่าตอบแทนผู้เสียหายฯ ประจําจังหวัดและประจําภูมิภาค
ข้าราชการและเจ้าหน้าที่ที่เกี่ยวข้อง เข้าร่วมฯ
โอกาสนี้ ปลัดกระทรวงยุติธรรม ได้กล่าวปาฐกถาพิเศษในหัวข้อ “ทิศทางการช่วยเหลือทางการเงินแก่ผู้เสียหาย
และจําเลยในคดีอาญา” โดยมีใจความสําคัญว่า ปัจจุบันมีความเปลี่ยนแปลงการทํางานในเรื่องการจ่ายค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญาเป็นอย่างมาก จึงต้องกําหนดหลักเกณฑ์และ
มาตรฐานการดําเนินงานที่ชัดเจนในระดับจังหวัดและระดับภูมิภาค เพื่อให้การดําเนินงานเป็นไปในทิศทางเดียวกัน
ทั้งนี้ สิ่งสําคัญที่ควรช่วยกันพิจารณา คือ ทําอย่างไรจะสามารถขยายกรอบการชดเชยให้สอดคล้องกับเจตนารมณ์
ของกฎหมายและสถานการณ์ปัจจุบัน บนพื้นฐานที่ว่ากฎหมายมีการเปลี่ยนแปลงอยู่เสมอ ไม่หยุดนิ่ง
นอกจากนี้ ควรให้ความสําคัญในเรื่องการบริการประชาชนอย่างมีประสิทธิภาพ อาทิ การแจ้งสิทธิต่างๆ
ที่ประชาชนพึงได้รับตามกฎหมาย ประกอบกับปัจจุบันประชาชนที่มาขอรับความช่วยเหลือมีจํานวนสูงขึ้น
การทําหน้าที่ตอบข้อสงสัยในเรื่องสิทธิการเยียวยาและการบริการต่างๆ จําเป็นต้องมีความรวดเร็ว
เนื่องจากระยะเวลาถือเป็นปัจจัยสําคัญ ซึ่งสอดคล้องกับนโยบายของรัฐบาลที่มุ่งเน้นการลดระยะเวลา
ในการทํางานเพื่อให้เกิดประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมการปฏิบัติงานของเจ้าหน้าที่ด่านตรวจพื้นที่ปทุมวัน ทองหล่อ สุทธิสาร ห้วยขวาง พบประชาชนให้ความร่วมมือ ไม่ออกนอกเคหะสถาน ไม่มีข้อน่ากังวลใจเกี่ยวกับความเข้มงวดขอ
วันอาทิตย์ที่ 19 เมษายน 2563
นายกรัฐมนตรีตรวจเยี่ยมการปฏิบัติงานของเจ้าหน้าที่ด่านตรวจพื้นที่ปทุมวัน ทองหล่อ สุทธิสาร ห้วยขวาง พบประชาชนให้ความร่วมมือ ไม่ออกนอกเคหะสถาน ไม่มีข้อน่ากังวลใจเกี่ยวกับความเข้มงวดขอ
นายกรัฐมนตรีตรวจเยี่ยมการปฏิบัติงานของเจ้าหน้าที่ด่านตรวจพื้นที่ปทุมวัน ทองหล่อ สุทธิสาร ห้วยขวาง พบประชาชนให้ความร่วมมือ ไม่ออกนอกเคหะสถาน ไม่มีข้อน่ากังวลใจเกี่ยวกับความเข้มงวดของมาตรการ
วันที่ 18 เมษายน 2563 ช่วงค่ํา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะ ผอ. ศบค. เดินทางไปตรวจเยี่ยมการปฏิบัติงานของเจ้าหน้าที่ตามด่านตรวจ ในพื้นที่ ปทุมวัน ทองหล่อ สุทธิสาร ห้วยขวาง ตามลําดับ พร้อมขอบคุณและให้กําลังใจเจ้าหน้าที่ในการปฏิบัติหน้าที่อย่างแข็งขัน และเข้มงวดตามข้อกําหนดและมาตรการ จากการตรวจเยี่ยมพบว่า ประชาชนให้ความร่วมมือไม่ออกนอกเคหะสถาน และไม่มีข้อน่ากังวลใจเกี่ยวกับความเข้มงวดของมาตรการ
นอกจากนี้ นายกรัฐมนตรียังได้สอบถามพูดคุยกับประชาชนที่จําเป็นต้องออกจากบ้านช่วงเวลาเคอร์ฟิว เนื่องจากต้องพาลูกไปโรงพยาบาล เพราะมีบาดแผลจากการเล่นกันภายในครอบครัวโดยไม่ตั้งใจ ซึ่งเป็นกรณีที่ยกเว้น ด้วยมีเหตุจําเป็น และนายกรัฐมนตรีได้สอบถามถึงอาการและการรักษา ทราบว่าเรียบร้อยดีไม่มีอะไรรุนแรง และกําลังเดินทางกลับที่พัก
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมมือ 5 หน่วยงาน แลกเปลี่ยนข้อมูลเพื่อการเตรียมพร้อมแห่งชาติ
วันอังคารที่ 5 กันยายน 2560
กระทรวงดิจิทัลฯ ร่วมมือ 5 หน่วยงาน แลกเปลี่ยนข้อมูลเพื่อการเตรียมพร้อมแห่งชาติ
กระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ร่วมลงนามบันทึกข้อตกลงความร่วมมือว่าด้วยการแลกเปลี่ยนข้อมูลระหว่างหน่วยงานเพื่อการเตรียมพร้อมแห่งชาติ กับ สํานักงานสภาความมั่นคงแห่งชาติ (สมช.) กระทรวงกลาโหม (กรมการสรรพกําลังกลาโหม) กระทรวงมหาดไทย (กรมป้องกันและบรรเทาสาธารณภัย และศูนย์เทคโนโลยีสารสนเทศและการสื่อสารของสํานักงานปลัดกระทรวงฯ และกระทรวงสาธารณสุข โดยมี พลเอก อุดมเดช สีตบุตร รัฐมนตรีว่าการกระทรวงกลาโหม เป็นประธานในพิธีฯซึ่ง สมช.จัดให้มีการลงนามฯ ดังกล่าวขึ้น เพื่อให้เกิดการเตรียมพร้อมด้านทรัพยากรในการป้องกันและอํานวยการบริหารสถานการณ์ฉุกเฉินตามกรอบยุทธศาสตร์การเตรียมพร้อมแห่งชาติ (พ.ศ.2557 – 2561) แผนการป้องกันและบรรเทาสาธารณภัยแห่งชาติ (พ.ศ.2558) และแผนผนึกกําลังและทรัพยากรเพื่อการป้องกันประเทศ เมื่อวันที่ 4 กันยายน 2560 ณ ห้องประชุมวายุภักษ์ 2 โรงแรมเซ็นทรา บายเซ็นทาราศูนย์ราชการและคอนเวนชั่นเซ็นเตอร์ ถนนแจ้งวัฒนะ เขตหลักสี่ กรุงเทพฯ
********************
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง 'ความสุขเมื่อเป็นผู้ให้โอกาสเยาวชน' ณ ศูนย์ฝึกและอบรมเด็กและเยาวชนชายบ้านกรุณา อ.บางพลี จ.สมุทรปราการ
วันพุธที่ 4 กรกฎาคม 2561
ม.ล.ปนัดดาฯ บรรยายพิเศษ เรื่อง 'ความสุขเมื่อเป็นผู้ให้โอกาสเยาวชน' ณ ศูนย์ฝึกและอบรมเด็กและเยาวชนชายบ้านกรุณา อ.บางพลี จ.สมุทรปราการ
ม.ล.ปนัดดาฯ บรรยายพิเศษ เรื่อง 'ความสุขเมื่อเป็นผู้ให้โอกาสเยาวชน' ณ ศูนย์ฝึกและอบรมเด็กและเยาวชนชายบ้านกรุณา อ.บางพลี จ.สมุทรปราการ
เมื่อวันอังคารที่ ๓ กรกฎาคม ๒๕๖๑ เวลา ๐๙.๑๕ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมพร้อมบรรยายพิเศษ เรื่อง 'ความสุขเมื่อเป็นผู้ให้โอกาสเยาวชน'
ให้แก่ ผู้บริหารองค์กรภาครัฐ ภาคเอกชน ผู้บริหารองค์กรปกครองส่วนท้องถิ่น
และคณะกรรมการสงเคราะห์ ซึ่งมีส่วนร่วมในการร่วมกันเสริมสร้างเยาวชนให้เป็นคนดีและคืนสู่สังคม
อย่างมีคุณภาพ ตามโครงการส่งเสริมเครือข่ายความร่วมมือ เพื่อการบําบัด แก้ไข
ฟื้นฟูเด็กและเยาวชนที่กระทําผิด ประจําปี พ.ศ. ๒๕๖๑
ณ ศูนย์ฝึกและอบรมเด็กและเยาวชนชายบ้านกรุณา อ.บางพลี จ.สมุทรปราการ
ม.ล.ปนัดดาฯ กล่าวตอนหนึ่งว่า : "การเตรียมความพร้อมก่อนเยาวชนสถานพินิจฯ
จะกลับคืนสู่สังคมภายนอก ถือเป็นขั้นตอนที่มีความสําคัญยิ่งสําหรับผู้บริหาร การดูแลปรับสภาพจิตใจ
และความพร้อมของครอบครัวในการดูแลบุตรหลานด้วยความรับผิดชอบ ให้อดีตแห่งการกระทํา
เป็นบทเรียนชีวิตที่สําคัญที่สุด โดยนักวิจัยหลายๆ ท่านทั้งชาวไทยและชาวต่างประเทศวิเคราะห์
ตรงกันว่า เครือข่ายในชุมชนและครอบครัว มีความสําคัญเป็นอันดับแรกที่จะช่วยดูแลลูกหลาน
เยาวชนเหล่านี้ ไม่ให้หันกลับไปกระทําความผิดซ้ํา
กิจกรรมสําคัญที่ถูกกําหนดไว้เป็นขั้นตอนตามลักษณะปัญหา อายุ วุฒิภาวะ พื้นฐานการศึกษา
ที่เด็กและเยาวชนในสถานพินิจจะต้องเข้ารับการฝึกฝนให้ครบถ้วนกระบวนวิธี เพื่อเป็นการเตรียมความพร้อม
ในการฝึกทักษะชีวิตก่อนจะกลับคืนสู่สังคม เป้าหมายคือการให้เกิดปัญหาน้อยที่สุด
กิจกรรมการเตรียมความพร้อมก่อนปล่อยจัดขึ้นเพื่อเป็นส่วนหนึ่งของการทํารายงานส่งให้ศาล
พิจารณาถึงพัฒนาการของเด็ก ดีขึ้นมากหรือน้อยเพียงใด สําหรับเยาวชนที่กระทําความผิด
โดยมีการแยกเป็นเยาวชนกลุ่มเสี่ยงน้อย ปานกลาง และเสี่ยงมาก
เยาวชนกลุ่มเสี่ยงมากที่อาจจะกระทําความผิดซ้ํา มีการจัดพี่เลี้ยงเฝ้าติดตามประเมินผล (to follow up)
และให้คําปรึกษา (counseling) ซึ่งส่วนใหญ่สามารถช่วยให้เยาวชนไม่หันมากระทําความผิดซ้ํา
และกลับมาอยู่ในสถานควบคุมได้
การสัมภาษณ์ตามแบบสอบถามอย่างเป็นระบบเพื่อคัดกรองเยาวชนที่กระทําผิดให้เข้ารับการบําบัดฟื้นฟู
อย่างถูกต้องและเป็นการลดปัญหาทั้งในระยะสั้นและระยะยาว โดยประเด็นสําคัญที่นักวิจัยต่างระบุตรงกัน
คือ ครอบครัวและเครือข่ายในสังคม เป็นสิ่งสําคัญที่สุดที่จะช่วยดูแลเยาวชนเหล่านี้ ให้สามารถดูแลตนเอง
ไปจนถึงเป็นผู้ใหญ่ที่ดี เป็นกําลังอันสําคัญของชาติบ้านเมืองในอนาคตได้
เยาวชนจะต้องผ่านการฝึกอบรมแต่ละขั้นตอน ทั้งเรื่องการเตรียมความพร้อมด้านจิตใจ และการปรับตัว
สู่สังคมของคนหมู่มาก ตั้งแต่เรื่องการอบรมคุณธรรมจริยธรรม หน้าที่พลเมือง การเรียนรู้ในเอกลักษณ์ของชาติ
การฝึกทักษะชีวิต การแนะแนวการศึกษาต่อ หรือแนะแนววิชาชีพ การบําเพ็ญประโยชน์ เพื่อตอบแทนสังคม
ความมีจิตอาสา การอนุญาตให้ไปทัศนศึกษานอกสถานที่ และการอนุญาตให้กลับไปอยู่กับครอบครัวชั่วคราว
รวมถึงกระทั่ง หากไม่สามารถกลับไปครอบครัวตัวเองได้ก็ต้องสามารถเข้าร่วมกิจกรรมครอบครัวอุปถัมภ์
โดยหวังให้ทุกคนได้ค่อยๆ เรียนรู้และปรับตัว มีทัศนคติที่ดีต่อกัน และรักหวงแหนชาติบ้านเมือง"